section_heading: Životopis
paragraph_text: Fakultetu se vraća 1991. godine. Diplomira 1993. godine i stječe zvanje diplomiranog inženjera šumarstva. Poslije diplomiranja radi kao stručni suradnik na uzgoju šuma u Nacionalnom parku (NP) "Jelen" Baranja. U svibnju 1995. godine raspoređen je na mjesto upravitelja Šumarije Beli Manastir, gdje se zatekao u vrijeme mirne reintegracije Podunavlja 1997. godine, kad se NP "Jelen" Baranja priključuje Upravi šuma (UŠ) Osijek. Na mjestu upravitelja Šumarije Beli Manastir ostao do desetog mjeseca 1998. kad je raspoređen u stručne službe UŠ Osijek, u Odjel za uređivanje šuma, na radno mjesto taksatora. Pomoćnik ministra postao je 2004. godine nakon što su saborski zastupnici Samostalne demokratske srpske stranke (SDSS) podržali vladu HDZ-ovog premijera Ive Sanadera.